טבלאות עזר של מסקנות הגמרא ללימוד ברכות דף יח

ערך הרב חנניה מלכה

|  |  |
| --- | --- |
| האם אדם ששמת, לו מת אך מתו לא מוטל לפניו פטור מקריאת שמע? | |
| משנה | ברייתא |
| מי שמתו מוטל לפניו - פטור מקריאת שמע | אוכל בבית חבירו ...ופטור מקריאת שמע. |
| משמע שאם המת בבית אחר אינו פטור. | משמע שאם המת בבית אחר עדיין פטור מקריאת שמע. |
| רב פפא – דברי המשנה נכונים:  הפטור מקריאת שמע בברייתא לא מדבר על האוכל בבית חבירו – בבית אחר, אלא על תחילת הברייתא ששם נאמר שהוא נמצא בבית המת. | רב אשי – דבר הברייתא נכונים. ומה שכתוב במשנה מי שמוטל לפניו אין הכוונה מוטל לפניו פיזית שהוא והמת באותו הבית. אלא שמוטל עליו לקוברו למרות שהמת בבית אחר. כפי שנאמר אצל אברהם ואקברה מתי מלפני ושרה לא היה לפניו פיזית אלא חובת קבורתה הייתה עליו באותה שעה. |
| שולחן ערוך יו"ד שמא,א  מי שמת לו מת שהוא חייב להתאבל עליו, קודם קבורה אוכל בבית אחר....ואפילו הוא בעיר אחרת, ... פטור מכל מצות האמורות בתורה. | |

|  |  |
| --- | --- |
| 3 חידושים לגבי דין פטור המשמר את המת , ומי שמתו מוטל לפניו, מקריאת שמע? | |
| משנה | ברייתא |
| מי שמתו מוטל לפניו פטור מקריאת שמע | המשמרו אף על פי שאינו מתו פטור |
| משמע שמי שמשמר את המת חייב. | משמע שהמשמר את מת פטור |
| אין מחלוקת בין הברייתא למשנה רק שהמשנה חדשה,  שמי שמתו מוטל לפניו פטור מק"ש אף על פי שאינו משמרו.  והברייתא חדשה שמי שמשמר את המת אף על פי שאינו מתו פטור מקריאת שמע. | |
| ועוד חידוש יש שהמשמר את המת או מי שמתו מוטל לפניו פטורים מקריאת שמע גם אם הוא רחוק מהם יותר מד' אמות, וזה בניגוד למהלך בבית הקברות שרק אם הוא בתוך ד' אמות של מת הוא פטור מקריאת שמע. | |
| שולחן ערוך יו"ד שמא,ו  המשמר את המת, אפילו שאינו מתו, פטור מקריאת שמע ומכל מצות האמורות בתורה. היו שנים, זה משמר וזה קורא. | |

|  |  |
| --- | --- |
| האם המתים יודעים מה קורה עם חיים? | |
| המקרה הדחיה | |
| נחלקו בזה רבי יונתן ורבי חייא | וְהַמֵּתִים אֵינָם יוֹדְעִים מְאוּמָה" לרב יונתן כפשוטו אינם יודעים ולכן הלך עם ציצית בבית הקברות, לרבי חייא המתים אלו הרשעים שעושים עצמם שלא יודעים כלום מיום המיתה בעולם הזה, ונקראים מתים גם בעולם הזה. אבל המתים בבית הקברות יודעים מה קורה עם החיים . ורבי יונתן חזר והסכים לו מכך שנאמר שמשה צריך לספר לאבות על קיום השבועה להם. משמע שהם יודעים ומתעניינים במה שקורה פה. |
| נחלקו בזה בני רבי חייא ששכחו תלמודם ונחלקו האם אביהם יודע ששכחו תלמודם. | חלק אמרו שלא יודע מהפסוק: יכבדו בניו ולא ידע , וחלק אמרו שיודע מהפסוק: אך בשרו עליו יכאב ונפשו עליו תאבל, משמע שהוא מודע לבשרו (קשה רימה למת כמחט בבשר החי) ומשמע שגם לבניו. הגמרא דוחה שאולי הוא מודע רק לבשרו ולא למה שקורה בין החיים. |
| ממעשה החסיד משמע שרוח הקבורה במחצלת הקנים יודעת שהקניטו את אימה. | אולי היא יודעת מאדם שהיה בארץ ונפטר והגיע אליה. כך שאין ראיה שהם יודעים. |
| האישה שאמרה לזעירי שמחר תמות משהי. | אולי היא יודעת מדומה שבשמיים המכריז על פטירתה אבל על שאר הדברים הקורים בין החיים המתים לא יודעים. |
| אביו של שמואל ידע שהוא חשוב בין החיים מהיכן ? | אולי דומה הכריז עליו הרבה לפני מותו שהוא חשוב והוא הולך למות. כך שאין ראיה שהם יודעים. |
| שמואל הקפיד על אדם שדיבר עליו לאחר מותו , ואותו אדם מת משמע שהם יודעים . | הגמרא דוחה שלא שמואל הקפיד אלא ה' הקפיד עליו מכיוון ששמואל היה תלמיד חכם, וה' מקפיד על מי שמבזה תלמיד חכם. כך שאין ראיה שהם יודעים. |